Document ID: 32007R0416

UREDBA KOMISIJE (ES) št. 416/2007
z dne 22. marca 2007
o tehničnih specifikacijah za obvestila kapitanom iz člena 5 Direktive 2005/44/ES Evropskega parlamenta in Sveta o usklajenih rečnih informacijskih storitvah (RIS) na celinskih plovnih poteh v Skupnosti
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Evropskega parlamenta in Sveta 2005/44/ES z dne 7. septembra 2005 o usklajenih rečnih informacijskih storitvah (RIS) na celinskih plovnih poteh v Skupnosti (1) in zlasti člena 5 Direktive,
ob upoštevanju naslednjega:
(1)
V skladu s členom 1 Direktive 2005/44/ES se rečne informacijske storitve (RIS) razvijajo in izvajajo na usklajen, interoperabilen in odprt način.
(2)
V skladu s členom 5 Direktive 2005/44/ES se opredelijo tehnične specifikacije za obvestila kapitanom.
(3)
Tehnične specifikacije za obvestila kapitanom temeljijo na tehničnih načelih, določenih v Prilogi II k Direktivi.
(4)
V skladu s členom 1(2) Direktive 2005/44/ES tehnične specifikacije ustrezno upoštevajo delo, ki ga opravljajo ustrezne mednarodne organizacije.
(5)
Prav tako ustrezno upoštevajo delo, ki ga opravlja strokovna skupina za obvestila kapitanom, ki jo sestavljajo predstavniki organov, pristojnih za oblikovanje obvestil kapitanom, in uradni člani drugih vladnih organov ter opazovalci s področja industrije.
(6)
Tehnične specifikacije, ki so predmet te uredbe, ustrezajo trenutnemu stanju tehnike. Zaradi izkušenj, pridobljenih z uporabo Direktive 2005/44/ES, in prihodnjega tehničnega napredka bo morda potrebno spremeniti tehnične specifikacije v skladu s členom 5(2) Direktive 2005/44/ES. Spremembe tehničnih specifikacij ustrezno upoštevajo delo, ki ga opravlja strokovna skupina za obvestila kapitanom.
(7)
Osnutek tehničnih specifikacij je pregledal Odbor iz člena 11 Direktive 2005/44/ES.
(8)
Ukrepi, predvideni s to uredbo, so v skladu z mnenjem Odbora iz člena 11 Direktive 2005/44/ES -
SPREJELA NASLEDNJO UREDBO:
Člen 1
Ta uredba opredeljuje tehnične specifikacije za obvestila kapitanom. Tehnične specifikacije so določene v Prilogi k tej uredbi.
Člen 2
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 22. marca 2007

Labels: 7
12
8